214 



Medens vor Teltplads inde ved Fjorden var noget af det 

 frodigste, vi endnu havde iagttaget, var Vegetationen heroppe i 

 Højlandet meget sparsom og allerede stærkt paa Retour. De 

 fleste Planter vare i Frø eller visnede; dog fandt vi helt oppe 

 paa Toppen af Pingut, hvor Sneen maa antages at være gaaet 

 senere bort end i lavere Højder, en forholdsvis rig Flora i sin 

 Blomstringsperiode. 



Saavel her som ved mange andre Lejligheder i Grønland 

 har jeg lagt Mærke til, at Højden over Havet spiller ikke nær 

 saa stor en Rolle for Planternes Forekomst som de lokale 

 Forhold. Medens man saaledes kan gaa i meget golde Egne, 

 som kun have ringe Højde o. H., kan man paa Toppen af 

 Fjelde, hvor Forholdene ere gunstige for Plantevæxt, Onde samlet 

 paa en lille Plet det meste af, hvad der findes der i Egnen. 

 Et lille Vandløb paa en mod Syd vendende Skraaning vil saa- 

 ledes i Reglen fremkalde en lille Oase i den omgivende Sten- 

 og Isørken, kun maa Vandløbet have et Ophav, som ikke tørrer 

 ud i Løbet af Sommeren. 



Egnen omkring Bunden af Laxefjorden er temmelig rig paa 

 Rener, og om Sommeren færdes Rensjægerne fra Prøven og 

 andre Udsteder herinde og kunne gjennem et Dalstrøg med 

 Søer naa helt ned til Bunden af den lange Uvkusigsat- Fjord, 

 der fra Umanak-Fjorden skyder sig mod Nord, Øst for Svarten- 

 huks Halvø. Haren forekommer, mærkværdigt nok, yderst spar- 

 somt i Uperniviks Distrikt Nord for Laxefjorden, og paa hele 

 vor Rejse saae vi ikke en eneste Hare og kun een Gang et Spor. 



I det danske Grønland er Ekaluarsuit det nordligste Sted. 

 hvor der fiskes Lax. At den ikke forekommer længere Nord 

 paa, hidrører rimeligvis fra, at Forlandet bliver saa smalt, at 

 der ingen større Elve og Søer dannes, hvori Laxen kan gaa op. 



Den 6te August gik vi atter ud af Laxefjorden, Øst om 

 Amarortalik og ind i en lille Fjord, Kangerdiuarsuk , hvor vi 

 den næste Dag bestege et Nord for liggende, 2537 Fod højt Fjeld. 



